Der er dømt hit efter hit, når den canadiske superstjerne Bryan Adams gæster Aalborg i forbindelse med udgivelsen af hans nye Album "Eleven" der udkommer den 17. marts 2008. Udover sange fra det nye album kan du glæde dig til et genhør med klassikere som Summer of 69, Heaven, Run To You og 90'ernes store hits som 18 Til I Die, Cloud Number Nine, Baby When You're Gone og Everything I do I do it for you, for blot at nævne nogle enkelte store hits. Bryan Adams er, med over 55 millioner solgte albums, Canada's bedst sælgende mandlige solist nogensinde. Det er derfor en stor fornøjelse for Gug at præsentere dette internationale topnavn i Aalborg. Sidst Bryan Adams gæstede Aalborg var i 2004, hvor der var udsolgt til koncerten i Mølleparken.

Opsummering:
Det er lykkedes for Gug Boldklubs Venner i samarbejde med Knud Bjerre fra Festivalkontoret, at få den evigt unge canadier Bryan Adams til at give koncert i Mølleparken i Aalborg, fredag den 30. maj 2008.